Daerah Kecil Padawan

**Daerah Padawan** ialah sebuah daerah yang terletak di wilayah Sarawak, Malaysia. Ia adalah sebahagian daripada Bahagian Kuching yang merangkumi Lundu, Sematan, Kuching, dan daerah Bau. Pekan pentadbiran bagi kawasan daerah ini ialah Kota Padawan. Ia terletak di bawah Daerah Kuching. Walau bagaimanapun, seiring dengan pembangunan yang strategik dan mampan yang dilaksanakan oleh Kerajaan Sarawak, maka kawasan Daerah Padawan kini mengalami transformasi perbandaran yang sangat pesat dan lebih moden.

## Sejarah
Padawan pada mulanya telah diisytiharkan sebagai sebuah daerah kecil pada 11 Ogos 1983. Ibu pejabat bagi kawasan daerah kecil Padawan pada masa itu adalah terletak di Teng Bukap, sebelum ianya dipindahkan ke ibu pejabat baharunya di Kota Padawan. Pada tahun 1980-an, daerah kecil ini hanya mempunyai satu sistem jalan raya iaitu laluan jalan raya Jalan Padawan yang menghubungkan daripada Pasar Tapah sehingga Kampung Abang. Menjelang awal tahun 1990-an, sistem perhubungan jalan raya mula dinaiktaraf serta dilaksanakan sepenuhnya, sekaligus dapat menghubungkan antara kawasan Padawan dengan kawasan terdekatnya iaitu Kota Sentosa dan Kem Penrissen, sebelum laluan akses jalan raya berjaya dikembangkan sehingga ke kawasan Batu Kawah pada tahun berikutnya.

Pembangunan daerah Padawan (yang merangkumi kawasan Kota Padawan, kawasan Landeh, Batu Kitang, Batu Kawah, Stapok, Moyan, dan sebahagian kawasan di Siburan) secara rasminya dimasukkan dalam pelan pembangunan strategik dan mampan Greater Kuching Coordinated Development Agency (GKCDA) mulai tahun 2023 sehingga kini. Ianya merangkumi :
* Pembangunan kawasan-kawasan bandar baharu yang lebih moden, bersepadu, kompleks, dan berimpak tinggi.
* Pembangunan ekonomi yang lebih cekap dan berdaya maju.
* Pemerkasaan dan pembangunan keusahawanan untuk golongan belia dan golongan wanita.
* Pembangunan sistem teknologi digital termasuk transformasi teknologi kecerdasan buatan (A.I.), digitalisasi kewangan, dan memperluaskan liputan jaringan internet kelajuan tinggi.
* Memantapkan pembangunan pendidikan rendah, pendidikan menengah, dan pendidikan pra-universiti di kawasan daerah Padawan.
* Pemeliharaan ekosistem semula jadi serta mengekalkan keseimbangan biodiversiti alam di Sarawak.
* Mengutamakan penggunaan teknologi hijau dan mesra alam seperti penggunaan elektrik berkuasa tenaga solar, penggunaan bas berkuasa hidrogen, serta penggunaan kenderaan elektrik (EV).
* Menjamin dan melindungi keselamatan masyarakat komuniti daripada sebarang kegiatan jenayah dan kegiatan vandalisme.

## Geografi
Daerah Padawan merupakan salah satu daripada daerah yang terdapat dalam kawasan Bahagian Kuching. Dalam bahagian Kuching, hanya ada dua daerah kecil iaitu Padawan serta Sematan. Ia berjiran dengan Daerah Tebedu di timur, sempadan negara jiran Indonesia di selatan, dan kawasan Daerah Bau di barat.

Daerah Padawan mempunyai keluasan sebanyak 1,771.3 kliometer persegi (atau bersamaan 683.9 batu persegi). Ciri-ciri pandang barat fizikal yang terdapat di kawasan Padawan ialah Sungai Semedang dan Sungai Serin. Kawasan tanah di sekitar Padawan adakalanya kebanyakan masih berbukit-bukau.

## Politik
Daerah Padawan diletakkan di bawah 5 kawasan Dewan Undangan Negeri (DUN) yang berada dalam dua kawasan Parlimen iaitu:

* Stampin (P196)
** Kota Sentosa (N12)
** Batu Kitang (N13)
** Batu Kawah (N14)
* Puncak Borneo (P198)
** Mambong (N19)
** Tarat (N20)

## Demografi penduduk
 **Populasi penduduk di Daerah Padawan** 

 **• Batu Kawah** 

 **• Kota Sentosa** 

 **• Kota Padawan** 

 **Agama di kawasan Daerah Padawan** 

## Lihat juga
* Daerah Kuching
* Daerah Bau
* Daerah Lundu
* Daerah Samarahan
* Daerah Kecil Siburan
* Daerah Serian
* Daerah Sri Aman

## Rujukan


## Pautan luar
* Pentadbiran Bahagian Kuching. Dicapai pada 30 Januari 2024.